ธารินทร์ นิมมานเหมินท์

ธารินทร์ นิมมานเหมินท์  (เกิด 29 ตุลาคม พ.ศ. 2488) เป็นนักการเมืองชาวไทย อดีตรัฐมนตรีว่าการกระทรวงการคลัง ในรัฐบาลชวน หลีกภัย อดีตกรรมการที่ปรึกษาพรรคประชาธิปัตย์ อดีตสมาชิกสภาผู้แทนราษฎรกรุงเทพมหานคร อดีตสมาชิกสภาผู้แทนราษฎร แบบบัญชีรายชื่อ อดีตกรรมการผู้จัดการใหญ่ธนาคารไทยพาณิชย์ จำกัด (มหาชน)

 ประวัติ 
ธารินทร์ เกิดเมื่อวันที่ 29 ตุลาคม พ.ศ. 2488 ที่ตำบลฟ้าฮ่าม อำเภอเมืองเชียงใหม่ จังหวัดเชียงใหม่ประวัติผู้สมัคร ส.ส. กรมการปกครอง กระทรวงมหาดไทย เป็นบุตรไกรศรี นิมมานเหมินท์ กับนางจรรยา ศรีอาภรณ์ ด้านครอบครัวสมรสกับนางนกน้อย นิมมานเหมินท์ มีบุตร คือ วริศร์ นิมมานเหมินท์ และมีน้องชาย 1 คนคือ ศิรินทร์ นิมมานเหมินท์ อดีตกรรมการผู้จัดการใหญ่ธนาคารกรุงไทย จำกัด (มหาชน)

สำเร็จการศึกษาระดับปริญญาตรี คณะรัฐศาสตร์ (เกียรตินิยม) จากมหาวิทยาลัยฮาร์วาร์ด สหรัฐอเมริกา และระดับปริญญาโท คณะบริหารธุรกิจ สาขาการเงิน จากมหาวิทยาลัยสแตนฟอร์ด สหรัฐอเมริกา

 วงศ์ตระกูล 

 การทำงาน 
เป็นผู้มีบทบาทสำคัญในช่วงหลังการลดค่าเงินบาทปี พ.ศ. 2540 ในฐานะรัฐมนตรีว่าการกระทรวงการคลัง ของรัฐบาลชวน หลีกภัยวิกฤตต้มยำกุ้ง 2 ก.ค. 2540 : ใครเป็นใครใน 5 ตัวละครเอกของวิกฤตเศรษฐกิจแห่งเอเชีย

ธารินทร์ ได้เข้ามาดำรงตำแหน่ง รัฐมนตรีว่าการกระทรวงการคลังครั้งที่ 2 ในเดือน พฤศจิกายน 2540 ซึ่งในช่วงก่อนหน้านั้น ประเทศไทยได้ประสบปัญหาวิกฤติเศรษฐกิจอย่างรุนแรงยิ่ง เนื่องจากปัญหาความไม่มีเสถียรภาพของระบบการเงินของประเทศ และการที่สูญเสียทุนสำรองระหว่างประเทศไปจนเกือบหมดในการปกป้องค่าเงินบาท จนทำให้รัฐบาลพลเอก ชวลิต ยงใจยุทธ ได้ไปพึ่งพากองทุนการเงินระหว่างประเทศ ในการกู้ยืมเงินตราต่างประเทศเพื่อมาหนุนเงินสำรองระหว่างประเทศของไทย ซึ่งในการกู้ยืมดังกล่าวนั้น ประเทศไทยต้องยอมรับเงื่อนไขที่เข้มงวดหลายประการในการแก้ไขวิกฤตเศรษฐกิจของประเทศ ธารินทร์ ได้พยายามแก้ไขเงื่อนไขดังกล่าวทำให้การเจริญเติบโตของประเทศได้กลับมาเป็นบวกอย่างต่อเนื่อง ระบบการเงินได้รับการแก้ไขเป็นที่ยอมรับของนานาประเทศ ทุนสำรองระหว่างประเทศได้เริ่มกลับเข้ามาสู่ในระดับที่สร้างความมั่นใจ ค่าของเงินบาทมีเสถียรภาพและประเทศไทยได้เริ่มชำระเงินกู้คืนให้กับ IMF ซึ่งเป็นการปลดเงื่อนไขของ IMF ทั้งปวง ธารินทร์เคยได้รับการวางตัวให้ดำรงตำแหน่งหัวหน้าพรรคประชาธิปัตย์ สืบต่อจากชวน หลีกภัย

 ประวัติการดำรงตำแหน่งทางธุรกิจ 
 พ.ศ. 2513 - First National City Bank สาขามะนิลา ประเทศฟิลิปปินส์ และสาขานิวยอร์ก ประเทศสหรัฐอเมริกา
 พ.ศ. 2514 - First National City Development Finance Corporation (Thailand) Ltd., สาขากรุงเทพ
 พ.ศ. 2517 - ผู้บริหารธนาคารไทยพาณิชย์ จำกัด (มหาชน)
 พ.ศ. 2527 - พ.ศ. 2535 - กรรมการผู้จัดการใหญ่ ธนาคารไทยพาณิชย์ จำกัด (มหาชน)
 พ.ศ. 2542 - พ.ศ. 2543 - ประธานกรรมการ คณะกรรมการพัฒนาธาคารโลก
 พ.ศ. 2546 - ปัจุจบัน - ประธานกรรมการบริษัทสยามพิวรรธน์ จำกัด 
 พ.ศ. 2551 - ปัจุจบัน - กรรมการ กรรมการตรวจสอบ และกรรมการบรรษัทภิบาลและสรรหา บริษัท ปูนซิเมนต์ไทย จำกัด (มหาชน)

 ประวัติการดำรงตำแหน่งทางการเมือง 
 พ.ศ. 2534 - พ.ศ. 2535 - สมาชิกสภานิติบัญญัติแห่งชาติ
 พ.ศ. 2535 - สมาชิกวุฒิสภา
 พ.ศ. 2539 - พ.ศ. 2548 - สมาชิกสภาผู้แทนราษฎร จากการเลือกตั้ง พรรคประชาธิปัตย์
 พ.ศ. 2535 - พ.ศ. 2538 - รัฐมนตรีว่าการกระทรวงการคลัง รัฐบาลชวน 1พระบรมราชโองการ ประกาศ แต่งตั้งรัฐมนตรี (จำนวน ๔๘ ราย)
 พ.ศ. 2540 - พ.ศ. 2543 - รัฐมนตรีว่าการกระทรวงการคลัง รัฐบาลชวน 2

 ประวัติการดำรงตำแหน่งด้านอื่นๆ 
 พ.ศ. 2538 - พ.ศ. 2540 - กรรมการการลงทุน สำนักงานทรัพย์สินส่วนพระมหากษัตริย์
 ประธานคณะกรรมการมูลนิธิหอศิลปะแห่งรัชกาลที่ 9
 รองประธานคณะกรรมการมูลนิธิสมเด็จพระเทพรัตน์
 คณะกรรมการมูลนิธิแพทย์อาสาสมเด็จพระศรีนครินทราบรมราชชนนี
 คณะกรรมการมูลนิธิขาเทียมในสมเด็จพระศรีนครินทราบรมราชชนนี
 คณะกรรมการบริหารมูลนิธิเพื่อสถาบันการศึกษาวิชาการจัดการแห่งประเทศไทย
 อดีตคณะกรรมการสภามหาวิทยาลัยศิลปากร
 อดีตคณะกรรมการสภามหาวิทยาลัยเชียงใหม่
 อดีตคณะกรรมการสภามหาวิทยาลัยโยนก

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๓ ตอนที่ ๗ ข หน้า ๓, ๔ พฤษภาคม ๒๕๓๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๑ ตอนที่ ๒๑ ข หน้า ๑, ๓ ธันวาคม ๒๕๓๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๐ ตอนที่ ๒๐๐ ง ฉบับพิเศษ หน้า ๓, ๓ ธันวาคม ๒๕๓๖

 อ้างอิง 

 ดูเพิ่ม 
 ถนนนิมมานเหมินท์

 แหล่งข้อมูลอื่น 
 lannaworld.com --> ประวัติบุคคล : ไกรศรี นิมมานเหมินทร์ 
 ย่านถนนท่าแพ (๖) 

หมวดหมู่:บุคคลจากอำเภอเมืองเชียงใหม่
หมวดหมู่:ชาวไทยเชื้อสายจีน
หมวดหมู่:สกุลนิมมานเหมินท์
หมวดหมู่:สกุลชุติมา
หมวดหมู่:นักการธนาคารชาวไทย
หมวดหมู่:นักการเมืองจากจังหวัดเชียงใหม่
หมวดหมู่:รัฐมนตรีว่าการกระทรวงการคลังไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกสภานิติบัญญัติแห่งชาติ
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนมงฟอร์ตวิทยาลัย
หมวดหมู่:บุคคลจากมหาวิทยาลัยฮาร์วาร์ด
หมวดหมู่:บุคคลจากมหาวิทยาลัยสแตนฟอร์ด
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)